  Майя Бывальцева 12-тӥ гудырикошконлы Удмуртиын дас куатез ёросъёс толйись юосты кизё ни. Таяз арын уйпал ёросъёс ӝоггес ужало. Со сярысь элькунысь гурт возёсъя но сиён-юонъя министерстволэн пресс-службаез ивортӥз. Тужгес азинлыко Красногорск ёросын ужало, отын 700 гектар вылэ толйись юосты кизизы ни, со чакламлэсь 73 процентэз. Юкаменск ёросысь гурт возёсъёс ужзэс 71 процентлы быдэстӥзы, но кизем музъемзы бускельёссылэсь тросгес – 1 сюрс 600 гектар. Оглом элькунъя толйись юосты 5 сюрс 700 гектар вылэ кизизы, со чакламлэсь 10 процентэз (кылем арын та нуналлы 1 сюрс гектар яке 2 процент вал). Туэ сӥзьыл оглом 58 сюрс 300 гекатр вылэ кизьыны ужпум пуктэмын Ватсалом, кылем арын сӥзьыл толйись юосты 47 сюрс 200 гектар вылэ гинэ кизьыны быгатӥзы. Музъем укыр мускыт луэмен сэрен тросэз гурт возёсъёс бусыосы потыны ӧз быгатэ. Тодэ вайытом, Удмуртиын тысё но пуртэсо юосты чакламлэсь 27 процентсэ утялтӥзы.  Тегъёс: Удмуртия гуртвозёс бусыужъёс кизён Юкаменск сӥзьыл Красногорск  